SCN ยื่นขอไลเซนส์ปลูกกัญชง สร้างรายได้ 1.5 พันลบ./ปี
SCN ยื่นขอไลเซนส์ปลูกกัญชง ตั้งเป้าเฟสแรกปลูกในพื้นที่โรงงานไทรน้อย พร้อมเดินหน้าลุยธุรกิจครบวงจร คาดสร้างรายได้ 1.5 พันลบ./ปี
SCN ยื่นขอไลเซนส์ปลูกกัญชง ตั้งเป้าเฟสแรกปลูกในพื้นที่โรงงานไทรน้อย พร้อมเดินหน้าลุยธุรกิจครบวงจร คาดสร้างรายได้ 1.5 พันลบ./ปี
3 ส.ค. 2564

บริษัท สแกน อินเตอร์ จำกัด (มหาชน) หรือ SCN นำโดย ดร.ฤทธี กิจพิพิธ ประธานเจ้าหน้าที่บริหาร ผู้เชี่ยวชาญด้านธุรกิจก๊าซธรรมชาติ พลังงานทดแทน และขนส่งแบบครบวงจร หลังประกาศเพิ่มช่องทางธุรกิจสู่การดำเนินงานเกี่ยวกับพืชเศรษฐกิจใหม่ที่กำลังมาแรงอย่างกัญชง โดยจัดตั้งบริษัทย่อยในชื่อ “บริษัท สแกน เมดิเฮิร์บ จำกัด” วันนี้มีข่าวความคืบหน้าว่า ในวันที่ 22 กรกฎาคม ที่ผ่านมา บริษัทได้ยื่นขอใบอนุญาตการปลูกแล้ว เตรียมยื่นขอใบอนุญาตสำหรับการสกัดและการจำหน่ายผลิตภัณฑ์จาก CBD ทุกรูปแบบต่อไป และพร้อมเปิดรับผู้ประกอบการที่สนใจลงทุนเซ็นสัญญาในระยะยาว (Contract Farming)
โดยที่ผ่านมาบริษัทได้รับคำปรึกษาจากหน่วยงานที่เกี่ยวข้อง และทราบข้อมูลที่สำคัญ ทำให้สามารถวางแผนดำเนินธุรกิจกัญชงได้อย่างครบวงจร ซึ่งตอนนี้บริษัทได้ทำเรื่องยื่นขอใบอนุญาตการปลูกกัญชงเรียบร้อยแล้ว พร้อมเดินเครื่องต่อทันทีที่ได้รับการอนุมัติ โดยจะเริ่มจากการคัดเมล็ดพันธุ์ที่เหมาะสมกับการเพาะปลูกในประเทศ และนำมาปลูกแบบ Indoor Outdoor และ Greenhouse โดยตั้งเป้าเฟสแรกปลูกในพื้นที่โรงงานไทรน้อย จังหวัดนนทบุรี เฟสต่อไปปลูกในพื้นที่เขาใหญ่ และวางแผนที่จะกระจายให้เอกชนรายอื่นปลูกต่อไป คาดว่าจะสามารถสร้างรายได้ให้กับ SCN กว่า 1,500 ล้านบาทต่อปี
ส่วนของกลางน้ำและปลายน้ำ บริษัทกำลังอยู่ระหว่างการเตรียมความพร้อมขอใบอนุญาตสำหรับงานสกัดและใบอนุญาตสำหรับจำหน่ายผลิตภัณฑ์จาก CBD ในเชิงพานิชย์ ซึ่งสามารถนาไปใช้ได้ทั้งกับอาหาร เครื่องดื่ม เครื่องสำอาง และสปาที่เป็นการรักษาสุขภาพทั้งเพิ่มความผ่อนคลาย เพื่อให้บริษัทสามารถประกอบธุรกิจได้ครบวงจร
นอกจากนี้ยังได้เจรจากับพันธมิตรศึกษาความเป็นไปได้ในการลงนามความร่วมมือ (MOU) อย่างเป็นทางการ เพื่อช่วยกันพลักดันให้ธุรกิจกัญชงภายใต้การนำของ SCN ดำเนินไปได้อย่างอย่างกว้างไกล พร้อมก้าวขึ้นเป็นผู้เล่นที่น่าจับตามองพร้อมสร้างรายได้มหาศาลให้กับบริษัทในทุกขั้นตอนการดำเนินการตั้งแต่ต้นน้ำจนถึงปลายน้ำ